ปีนี้คนจะแต่งงานน้อยลง เพราะ COVID-19 รวมถึงอีเวนต์อื่น
หลังพิษ COVID-19 ทำยอดจองโรงแรมและห้องพักเกือบเป็นศูนย์  ล่าสุดธุรกิจโรงแรมกำลังโดนซ้ำดาบสอง เพราะมีหลายอีเวนต์ถูกเลื่อนออกไป แม้กระทั่งคู่บ่าวสาวจำนวนมากก็มีแผนเลื่อนงานแต่งออกไปเนื่องจากมีความกังวลเรื่องไวรัส COVID-19
12 มี.ค. 2563

ปีนี้คนจะแต่งงานน้อยลง เพราะ COVID-19 รวมถึงอีเวนต์อื่น /โดย ลงทุนแมน
หลังพิษ COVID-19 ทำยอดจองโรงแรมและห้องพักเกือบเป็นศูนย์
ล่าสุดธุรกิจโรงแรมกำลังโดนซ้ำดาบสอง เพราะมีหลายอีเวนต์ถูกเลื่อนออกไป แม้กระทั่งคู่บ่าวสาวจำนวนมากก็มีแผนเลื่อนงานแต่งออกไปเนื่องจากมีความกังวลเรื่องโรค COVID-19
ถ้างานแต่งงานของเราเป็นเหตุการณ์จุดชนวนให้คนติดไวรัสกันก็คงไม่ดี
และแขกที่เราเชิญก็ไม่ยินดีที่จะมาร่วมงานเท่าไรนัก
และคาดว่างานเลี้ยงพบปะสังสรรค์จะน้อยลงไปอีกพอสมควรในระยะเวลาหนึ่งปีนี้ เพราะการเข้าร่วมของผู้คนจำนวนมากจะเป็นแหล่งแพร่ระบาดของเชื้อโรคอย่างดี 
╔═══════════╗
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
╚═══════════╝
ส่วนงานอีเวนต์อื่นๆ ก็จะเลื่อนตามกันมา
ตัวอย่างงานที่ประกาศยกเลิกหรือเลื่อนออกไปแล้ว เช่น
Motor Show 2020 เลื่อนงานออกไปเป็นวันที่ 22 เม.ย. - 3 พ.ค. 2563
งานสัปดาห์หนังสือแห่งชาติ ครั้งที่ 48 และสัปดาห์หนังสือนานาชาติ ครั้งที่ 18 ถูกยกเลิก โดยเปลี่ยนเป็นงานสัปดาห์หนังสือแห่งชาติออนไลน์ นักอ่านไม่ต้องออกจากบ้าน
การฝึกซ้อมและเข้ารับพระราชทานปริญญาบัตรของของมหาวิทยาลัยธรรมศาสตร์ ประจำปีการศึกษา 2563 นั้นมีมาตรการออกมาคืองดให้บุคคลภายนอกเข้าไปในรั้วมหาวิทยาลัย งดให้ดอกไม้แสดงความยินดี
BNK48 8th Single High Tension Handshake หรืองานจับมือของวงไอดอล BNK48 ก็ถูกเลื่อนออกไปจากเดิมวันที่ 7 - 8 มี.ค. 2563 ไปเป็นวันที่ 1 - 2 ส.ค. 2563
FIFA และ AFC ประกาศเลื่อนการแข่งขันฟุตบอลโลก รอบคัดเลือก โซนเอเชียในเดือนมีนาคม และมิถุนายนออกไปก่อน
ไทยลีกเลื่อนการแข่งออกไปจนถึงวันที่ 17 เม.ย. 2563
งานเทศกาลดนตรีระดับโลกอย่าง Coachella ก็ถูกเลื่อนไปเป็นเดือนตุลาคม
ส่วน Tomorrowland 2020 ที่เบลเยียมในช่วงเดือนกรกฎาคมนั้นก็ยังไม่มีประกาศแต่อย่างใด
นอกจากนี้ยังมีอีเวนต์ต่างๆ ที่จัดเป็นประจำ เช่น
S2O Songkran Music Festival
บ้านและสวน
เฟอร์นิเจอร์แฟร์ 
งานเปิดตัวสินค้า 
งานฉลองวันเกิด 
งานสัมมนา
คอนเสิร์ต
แม้งานเหล่านี้อาจจะยังไม่มีประกาศอย่างเป็นทางการ แต่หากมีการยกเลิกหรือเลื่อนงานดังกล่าวออกไปจะสร้างผลกระทบเป็นลูกโซ่ให้กับอาชีพอื่นไปด้วย
พิธีกรตกงาน ออแกไนเซอร์จัดอีเวนต์ ดารานักแสดง พริตตี้ และแม้กระทั่งพนักงานทำความสะอาด
และในปี 2020 นี้มีอีเวนต์ที่ใหญ่ที่สุดระดับโลกถึงสองงานด้วยกัน..
นั่นคือ มหกรรมกีฬาโอลิมปิกและพาราลิมปิก 2020 ที่โตเกียว
และงาน World Expo 2020 ที่เมืองดูไบ สหรัฐอาหรับเอมิเรตส์
งาน World Expo นั้นอาจจะยังอีกสักพักเพราะจะมีขึ้นในช่วงเดือนตุลาคม 2563 จนถึงเดือนเมษายน 2564 ซึ่งเป็นช่วงเวลาที่สถานการณ์การแพร่ระบาดของโรค COVID-19 น่าจะลดระดับความรุนแรงลงไปบ้างแล้ว
แต่มหกรรมกีฬาโอลิมปิกนั้นจะเริ่มจัดการแข่งขันในช่วงปลายเดือนกรกฎาคม มีโอกาสสูงที่จะถูกยกเลิก
แต่ถ้าโอลิมปิกไม่ถูกยกเลิกจะเป็นอย่างไร?
มีการคาดการณ์ว่าจะมีคนไปญี่ปุ่นเพื่อร่วมชมกีฬาโอลิมปิกกว่า 1 ล้านคน
มีนักกีฬากว่า 11,000 คน จากกว่า 200 ชาติทั่วโลก
ซึ่งหากมีผู้ติดเชื้อเข้าร่วมงานแล้ว
งานนี้อาจจะกลายเป็นมหกรรมการแพร่เชื้อที่ยิ่งใหญ่ที่สุดตั้งแต่ประวัติศาสตร์โลกมีมา ก็เป็นได้
แต่การคาดการณ์นี้อาจจะผิด
เพราะคนทั่วโลก คงไม่มีใครกล้าไปญี่ปุ่น
อย่างน้อยก็ใน 6 เดือนต่อจากนี้..
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube -